|  |  |  |  |  |
| --- | --- | --- | --- | --- |
|  |  |

|  |
| --- |
| BULETINI MUJOR I SËMUNDSHMËRISË INFEKTIVE(Pasqyra 14 Sh) |
|  |

 |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Shtator, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin shtator 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit shtator 2022, zënë 43.7% të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 297.1/100.000 banorë. Gastroenteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 4.8/100.000 banorë. NJVKSH Berat, Bulqizë, Kukës, mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin shtator 2022 në nivel kombëtar.

**Tabela 1: Frekuencat dhe incidencat e sëmundjeve diarreike për muajin shtator 2022**

**(Incidenca raste/100.000 banorë)**

|  |  |  |
| --- | --- | --- |
|  | Rasteshtator 2022 | Incidenca shtator 2022(raste/100.000 banorë) |
| Tifo abdominale + Paratifo | 0 | 0.00 |
| Salmoneloza | 15 | 0.52 |
| Shigelozë (Disenteri bacilare) | 18 | 0.6 |
| Dizenteri amebike | 0 | 0.0 |
| Toksikoinfeksione alimentare | 136 | 4.8 |
| Gastroenterite (etiologji e panjohur) | 8334 | 291.2 |
| Sëmundje diarreike në total | 8503 | 297.1 |

1. **Sëmundjet që parandalohen nga vaksina**

**2.1. Varicela**

Në raportimin mujor të sëmundshmërisë infektive gjatë muajit shtator 2022 janë raportuar në total 30 raste Varicele (Incidenca 1.05/100.000 banorë ) nga të cilat 18 raste janë të dyshuara dhe 12 të konfimuara klinikisht, bazuar kjo në përkufizimin e rastit për sëmundjen Varicelë. Numri më i madh i rasteve është raportuar nga NJVKSH Fier (11 raste) dhe NJVKSH Tiranë (12 raste). Numri më i lartë i rasteve i përket grup-moshës 1-4 vjeç me 16 raste. (Grafiku 1)

**Grafiku 1. Shp**ë**rndarja e rasteve sipas grup-mosh**ë**s, shtator 2022**

1. **Hepatitet virale**

Në raportimin mujor të sëmundshmërisë infektive gjatë muajit shtator 2022 janë raportuar në total 37 raste me hepatite virale akute (incidenca 1.29/100.000 banorë) nga të cilat, 29 raste (Incidenca 1.01/100.000 banorë) janë Hepatit viral B (HBV) dhe 8 raste (Incidenca 0.28/100.000 banorë) janë Hepatite virale C (HCV). Rastet me HBV i përkasin bashkisë Tiranë (26 raste), bashkisë Librazhd (2 raste) dhe bashkisë Kuçovë (1 rast). Numri më i lartë i rasteve i përket grup-moshës 40-44 vjeç.

**Grafiku 2. Shp**ë**rndarja e rasteve me HBV sipas grup-mosh**ë**s, shtator 2022**

**Grafiku 3. P**ë**rqindja e rasteve me HBV sipas grup-mosh**ë**s, shtator 2022**

Numri më i lartë i rasteve i përket grup-moshës 40-44 vjeç (28%).

Rastet me HCV i përkasin bashkisë Tiranë (8 raste). Edhe këto raste janë të shpërndara në grup-moshat aktive, nuk ka raste në grup-mosha pediatrike.

1. **Sëmundje seksualisht të transmetueshme dhe HIV/AIDS**

**4.1 HIV/AIDS**

Gjatë muajit shtator 2022 janë kryer 15 ekzaminime për HIV (10 meshkuj dhe 5 femra), prej të cilave 11 raste rezultuan HIV pozitiv (3 raste prej këtyre ishin konfirmuar më parë). Nga 8 rastet e reja HIV pozitiv, 6 ishin meshkuj dhe 2 femra. Shpërndarja gjeografike e rasteve që kanë rezultuar HIV pozitiv është: Tiranë 4 raste, Durrës 2 raste, Fier 1 rast dhe Kukës 1 rast. Për sa i përket shpërndarjes sipas grup-moshave: 1 rast i përket grup-moshës 20-24 vjeç, 1 rast i përket grup- moshës 25-34 vjeç, 1 rast grup-moshës 34-45 vjeç, 4 raste i përkasin grup-moshës 45-54 vjeç dhe 1 rast i përket grup-moshës 55-59 vjeç.

Rastet e dyshuara kanë ardhur si më poshtë:

2 raste janë referuar nga SUSHN, 5 raste referuar nga laboratorë privat (2 raste GENIUS, 2 raste INTERMEDICA, 1 rast PEGASUS) dhe 1 rast është referuar nga Shërbimi Infektiv pranë QSUT.

1. **Tuberkulozi pulmonar dhe ekstrapulmonar**

Gjatë muajit shtator 2022 janë raportuar 9 raste me TB pulmonar. 7 nga 9 rastet e raportuara me TB pulmonar janë të konfirmuara dhe me sputum pozitiv. Rastet pulmonare përkatësisht janë: 5 raste në Tiranë, 2 në Shkodër, 1 në Laç, 1 në Durrës. Për të gjitha rastet janë lajmëruar dispanseritë përkatëse për të komunikuar me familjarët e tyre, për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

1. **Sëmundjet zoonotike**

**Tabela 2. Shpërndarja e zoonozave në muajin shtator 2022, numri total i rasteve dhe incidenca (Antraks Bruceloze, Leptospirozë, Rikecie).**

|  |  |  |
| --- | --- | --- |
|  | Shtator(Raste 2022) | Incidenca (raste/100,000) 2022 |
|  |
| Antraks (Plasje) | 0 | 0 |  |
| Brucelozë | 6 | 0.21 |  |
| Leptospirozë | 0 | 0 |  |
| Rikecie | 0 | 0 |  |

Incidenca e Brucelozës në nivel vendi është 0.21/100.000 banorë. Për muajin shtator janë raportuar 6 raste Bruceloze, 4 të konfirmuara dhe 2 te suspektuara. Rastet përkatësisht janë 3 rast në Dibër, 1 rast në Kukës, 1 rast në Librazhd dhe 1 rast në Tiranë.

1. **Sëmundje infektive me transmetim përmes ajrit**
	1. **COVID-19**

**COVID-19 shtator 2022**

Gjatë muajit shtator janë raportuar në Sistemin e Informacionit të sëmundjeve infektive 3151 raste të konfirmuara me COVID-19 dhe incidenca e kësaj sëmundjeje për muajin shtator është 110 raste /100000 banorë. Gjatë muajit shtator vërehet që numri i rasteve të konfirmuara me COVID-19 është më i ulët se në muajin gusht.

**Grafiku 4. Shpërndarja e incidencës sipas grup-moshave**

Grup-mosha më e prekur për këtë muaj është grup-mosha 65-74 vjeç me incidencë 248.1 raste për 100000 banorë, e ndjekur nga grup-mosha 75+ vjeç me incidencë 232.3 raste për 100000 banorë.

 **Grafiku 5. Shpërndarja e incidencës sipas bashkive**

Bashkitë me incidencë më të lartë janë Bashkia Gjirokastër, Himarë, Këlcyrë , Tepelenë etj.

* 1. **Grip**

Gjatë muajit shtator në Survejancën e Integruar ILI/SRRA janë raportuar 281 raste nga të cilat 86 (30.6%) janë raste ILI, ndërsa 195 (69.4%) raste SARI. Rastet janë testuar për viruset e gripit dhe kanë rezultuar të gjitha negative.

|  |  |  |
| --- | --- | --- |
| INSTITUTI I SHËNDETIT PUBLIKDEKSI |  |  |